Document ID: 31989R2405

*****
ΚΑΝΟΝΙΣΜΟΣ (ΕΟΚ) αριθ. 2405/89 ΤΗΣ ΕΠΙΤΡΟΠΗΣ
της 1ης Αυγούστου 1989
σχετικά με τις ειδικές λεπτομέρειες εφαρμογής του καθεστώτος πιστοποιητικών εισαγωγής και προκαθορισμού στον τομέα των μεταποιημένων προϊόντων με βάση τα οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση των αγορών στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 14 παράγραφος 3 και το άρθρο 15 παράγραφος 4,
τον κανονισμό (ΕΟΚ) αριθ. 3909/87 του Συμβουλίου της 22ας Δεκεμβρίου 1987 που τροποποιεί τον κανονισμό (ΕΟΚ) αριθ. 426/86 για την κοινή οργάνωση των αγορών στον τομέα των μεταποιημένων προϊόντων με βάση τα οπωροκηπευτικά (3), και ιδίως το άρθρο 2,
Εκτιμώντας:
ότι ο κανονισμός (ΕΟΚ) αριθ. 743/87 της Επιτροπής (4) καθορίζει τις ειδικές λεπτομέρειες εφαρμογής του καθεστώτος πιστοποιητικών εισαγωγής και προκαθορισμού στον τομέα των μεταποιημένων προϊόντων με βάση τα οπωροκηπευτικά· ότι οι διατάξεις του εν λόγω κανονισμού έχουν επανειλλημμένα τροποποιηθεί· ότι, κατά συνέπεια, για να υπάρξει σαφήνεια και διοικητική αποτελεσματικότητα, είναι επιθυμητό να αναπροσαρμοστούν οι εφαρμοζόμενες διατάξεις λαμβάνοντας υπόψη ορισμένους νέους ορισμούς των προϊόντων που περιλαμβάνονται στη νέα συνδυασμένη ονοματολογία και να γίνουν ορισμένες τροποποιήσεις που έχουν καταστεί αναγκαίες από την αποκτηθείσα πείρα·
ότι οι ειδικές λεπτομέρειες εφαρμογής του εν λόγω καθεστώτος πιστοποιητικών εισαγωγής και προκαθορισμού είτε συμπληρώνουν είτε παρεκκλίνουν από τις διατάξεις του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε από τον κανονισμό (ΕΟΚ) αριθ. 1903/89 (6)·
ότι, προκειμένου να διεκολυνθεί η λήψη καταλλήλων μέτρων σε περίπτωση διατάραξης ή κινδύνου διατάραξης της αγοράς, πρέπει να προβλεφθεί η καθιέρωση συγκεκριμένης προθεσμίας μεταξύ της αίτησης και της εκδόσεως του πιστοποιητικού εισαγωγής·
ότι η διάρκεια ισχύος των πιστοποιητικών εισαγωγής με ή χωρίς προκαθορισμό της εισφοράς που εφαρμόζεται στα διάφορα προστιθέμενα ζάχαρα, πρέπει να καθοριστεί με βάση την πρακτική που ακολουθείται στο διεθνές εμπόριο· ότι το ποσό της εγγύησης που συστήνεται για τα πιστοποιητικά εισαγωγής και προκαθορισμού πρέπει να καθορίζεται σε επίπεδα τα οποία να επιτρέπουν την καλή λειτουργία του καθεστώτος·
ότι, για να εξασφαλισθεί η καλύτερη γνώση της διάρθρωσης των εμπορικών συναλλαγών ορισμένων προϊόντων, πρέπει να αναφέρεται η χώρα καταγωγής και ο εισαγωγέας πρέπει να υποχρεούται να εισαγάγει από την εν λόγω χώρα· ότι, εντούτοις, βάσει των χαρακτηριστικών του εμπορίου των εν λόγω προϊόντων, πρέπει να ληφθούν διατάξεις ώστε να επιτραπεί η τροποποίηση της χώρας καταγωγής·
ότι ο αιτών πρέπει να διευκρινίζει τη διάκριση της συνδυασμένης ονοματολογίας στην αίτηση πιστοποιητικού· ότι για ορισμένα προϊόντα που υπάγονται στις κλάσεις 2008 και 2009 της συνδυασμένης ονοματολογίας, δεν είναι πάντοτε δυνατό, λόγω των σημαντικών διαφορών ως προς την περιεκτικότητα σε φυσική ζάχαρη ή των διακυμάνσεων των συντελεστών μετρατροπής, να είναι γνωστές οι ακριβείς διακρίσεις τη στιγμή της αίτησης του πιστοποιητικού· ότι πρέπει να προβλεφθεί ειδική διάταξη για τα προϊόντα αυτά·
ότι στο πιστοποιητικό προκαθορισμού το προϊόν περιγράφεται ανάλογα με την αντίστοιχη διάκριση της συνδυασμένης ονοματολογίας· ότι, σε πολλές περιπτώσεις, η περιεκτικότητα σε ζάχαρη χρησιμεύει ως κριτήριο για την κατάταξη ενός προϊόντος σε δεδομένη διάκριση· ότι, ως εκ τούτου, η διακύμανση της περιεκτικότητας σε ζάχαρη ενός ίδιου προϊόντος μπορεί να οδηγήσει τον εξαγωγέα στο να προσκομίσει πολλές αιτήσεις πιστοποιητικών ανάλογα με τις διαδοχικές κατατάξεις του εν λόγω προϊόντος· ότι μια τέτοια κατάσταση μπορεί να αποφευχθεί εάν επιτραπεί η έκδοση ενός μόνο πιστοποιητικού για το προϊόν αυτό του οποίου η περιεκτικότητα σε ζάχαρη ποικίλλει·
ότι το άρθρο 5 παράγραφος 1 τέταρτη περίπτωση του κανονισμού (ΕΟΚ) αριθ. 3719/88 ορίζει ότι κανένα πιστοποιητικό δεν απαιτείται για την πραγματοποίηση των πράξεων που αφορούν ποσότητες οι οποίες καθιστούν αναγκαία την έκδοση πιστοποιητικού για το οποίο το ποσό της εγγύησης είναι ίσο ή κατώτερο από 5 Ecu· ότι το άρθρο 14 παράγραφος 3 του κανονισμού (ΕΟΚ) αριθ. 3719/88 ορίζει ότι δεν απαιτείται εγγύηση εφόσον για πιστοποιητικά εισαγωγής, εξαγωγής ή προκαθορισμού το ποσό της εγγύησης είναι ίσο ή κατώτερο από 5 Ecu ή, υπό ορισμένες συνθήκες, ίσο ή κατώτερο από 25 Ecu· ότι η εφαρμογή των διατάξεων αυτών σε μεταποιημένα προϊόντα με βάση τα οπωροκηπευτικά οδηγεί, λόγω της διαφοράς των ποσών των εγγυήσεων, σε μεγάλη διακύμανση της καλυπτόμενης ποσότητας προϊόντων· ότι είναι αναγκαίο, ιδίως για λόγους διοικητικής απλούστευσης, να καθοριστεί η ποσότητα προϊόντων που εισάγονται με αυτό τον τρόπο χωρίς πιστοποιητικό· ότι πρέπει να οριστεί επίσης η ποσότητα κάτω από την οποία ένα πιστοποιητικό εισαγωγής ή προκαθορισμού πρέπει να
συντάσσεται χωρίς υποχρέωση σύστασης εγγύησης· ότι η διάταξη του άρθρου 14 παράγραφος 3 δεύτερο εδάφιο του κανονισμού (ΕΟΚ) αριθ. 3719/88 δεν επιτρέπει να εφαρμόζεται·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο παρών κανονισμός θεσπίζει τις ειδικές λεπτομέρειες εφαρμογής του καθεστώτος για τα πιστοποιητικά εισαγωγής και προκαθορισμού που προβλέπονται από τα άρθρα 14 και 15 του κανονισμού (ΕΟΚ) αριθ. 426/86.
ΤΙΤΛΟΣ Ι
Πιστοποιητικά εισαγωγής χωρίς προκαθορισμό
Άρθρο 2
1. Τα πιστοποιητικά εισαγωγής χωρίς προκαθορισμό της εισφοράς ισχύουν για περίοδο τριών μηνών από την ημερομηνία της έκδοσής τους υπό την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88.
2. Όσον αφορά τα προϊόντα για τα οποία είναι αναγκαία η στενή παρακολούθηση της εξέλιξης των εισαγωγών προκειμένου να εκτιμηθεί το ενδεχόμενο διατάραξης ή ο κίνδυνος διατάραξης της αγοράς, η Επιτροπή μπορεί να αποφασίσει ότι τα πιστοποιητικά εισαγωγής με ή χωρίς προκαθορισμό της εισφοράς, εκδίδονται την πέμπτη εργάσιμη ημέρα μετά την ημέρα υποβολής της αίτησης.
Άρθρο 3
1. Το ποσό της εγγύησης για τα πιστοποιητικά εισαγωγής χωρίς προκαθορισμό της εισφοράς καθορίζεται για κάθε προϊόν στον πίνακα που περιλαμβάνεται στο παράρτημα Ι.
2. Κατά παρέκκλιση από το άρθρο 14 παράγραφος 3 πρώτο εδάφιο του κανονισμού (ΕΟΚ) αριθ. 3719/88, δεν απαιτείται εγγύηση για πιστοποιητικό εισαγωγής που αφορά ποσότητα που δεν υπερβαίνει τα 1 000 χιλιόγραμμα. Οι διατάξεις του άρθρου 14 παράγραφος 3 δεύτερο εδάφιο του κανονισμού (ΕΟΚ) αριθ. 3719/88 δεν εφαρμόζονται.
3. κατά παρέκκλιση από το άρθρο 5 παράγραφος 1 τέταρτη περίπτωση του κανονισμού (ΕΟΚ) αριθ. 3719/88, δεν απαιτείται πιστοποιητικό για τις πράξεις που αφορούν ποσότητα που δεν υπερβαίνει τα 500 χιλιόγραμμα, στην περίπτωση που το ποσό της καθορισμένης εγγύησης είναι κατώτερο από 1 Ecu ανά 100 χιλιόγραμμα.
Άρθρο 4
Όταν ορισμένα από τα προϊόντα που υπάγονται στην ίδια διάκριση της συνδυασμένης ονοματολογίας υπόκεινται στο καθεστώς των πιστοποιητικών εισαγωγής, η αίτηση πιστοποιητικού και το πιστοποιητικό εισαγωγής περιλαμβάνουν, στο τετραγωνίδιο 15, την περιγραφή των εμπορευμάτων που υπόκεινται στο καθεστώς και, στο τετραγωνίδιο 16, τον κωδικό ΣΟ με την ένδειξη «ex» πριν από αυτόν.
Το πιστοποιητικό ισχύει για τα προϊόντα τα οποία περιγράφονται κατ' αυτό τον τρόπο.
Άρθρο 5
1. Για τα προϊόντα που αναφέρονται στον πίνακα που περιλαμβάνεται στο παράρτημα στον πίνακα που περιλαμβάνεται στο παράρτημα ΙΙ, η αίτηση πιστοποιητικού και το πιστοποιητικό εισαγωγής περιλαμβάνουν, στο τετραγωνίδιο 8, την ένδειξη της χώρας καταγωγής.
Το πιστοποιητικό καθιστά υποχρεωτική την εισαγωγή από την αναφερόμενη χώρα καταγωγής.
2. Ο κάτοχος πιστοποιητικού μπορεί να ζητήσει μόνο μια φορά την τροποποίηση της χώρας καταγωγής, υπό την επιφύλαξη των ακόλουθων διατάξεων:
α) η αίτηση για τροποποίηση της χώρας καταγωγής:
- υποβάλλεται στην αρχή η οποία εξέδωσε το πρωτότυπο πιστοποιητικό,
- συνοδεύεται από το πρωτότυπο πιστοποιητικό και από κάθε εκδοθέν απόσπασμα,
- υπόκειται στις διατάξεις του άρθρου 13, του άρθρου 14 παράγραφος 1 και του άρθρου 15 του κανονισμού (ΕΟΚ) αριθ. 3719/88·
β) ο οργανισμός που εξέδωσε το πιστοποιητικό διατηρεί το πρωτότυπο καθώς και κάθε απόσπασμα και εκδίδει πιστοποιητικό αντικατάστασης και, ενδεχομένως, ένα ή περισσότερα αποσπάσματα αντικατάστασης.
Εντούτοις, εάν κατά το χρονικό διάστημα που απαιτείται για την έκδοση του πιστοποιητικού αντικατάστασης ανασταλεί η έκδοση πιστοποιητικών για τη νέα χώρα καταγωγής, η αίτηση για το εν λόγω πιστοποιητικό αντικατάστασης απορρίπτεται και το πρωτότυπο πιστοποιητικό καθώς και, ενδεχομένως, το απόσπασμα επιστρέφονται στον κάτοχό τους·
γ) το πιστοποιητικό αντικατάστασης και, ενδεχομένως, το απόσπασμα ή τα αποσπάσματα αντικατάστασης:
- εκδίδονται για ποσότητα προϊόντος που, λαμβανομένης υπόψη της ανοχής, αντιστοιχεί στη μέγιστη διαθέσιμη ποσότητα που αναφέρεται στο αντικατασταθέν έγγραφο,
- περιλαμβάνουν, στο τετραγωνίδιο 20, τον αριθμό και ενδεχομένως την ημερομηνία του αντικατασταθέντος εγγράφου,
- περιλαμβάνουν, στο τετραγωνίδιο 8, το όνομα της νέας χώρας καταγωγής,
- περιλαμβάνουν, στα άλλα τετραγωνίδια, τα ίδια στοιχεία με εκείνα που αναγράφονται στο αντικατασταθέν έγγραφο, και ιδίως την ίδια ημερομηνία λήξης της προθεσμίας.
Άρθρο 6
1. Όταν πρόκειται:
- για μείγματα αποξεραμένων καρπών και φρούτων που υπάγονται στον κωδικό ΣΟ ex 0813 50,
- για χυμούς ντομάτας που υπάγεται στον κωδικό ΣΟ 2009 50,
- για ροδάκινα, βερίκοκα και αχλάδια που υπάγονται στον κωδικό ΣΟ ex 2008 και
- για χυμούς κερασιών που υπάγεται στον κωδικό ΣΟ ex 2009 80, ο αιτών μπορεί να αναφέρει του κωδικούς ΣΟ στο τετραγωνίδιο 16 της αίτησής του για πιστοποιητικό εισαγωγής, και κυρίως τους ακόλουθους κωδικούς ΣΟ:
0813 50 91 και 0813 50 99 ή 2008 40 51 και 2008 40 59 ή 2008 40 71 και 2008 40 79 ή 2008 50 61 και 2008 50 69 ή 2008 50 71 και 2008 50 79 ή 2008 70 61 και 2008 70 69 ή 2008 70 71 και 2008 70 79 ή 2009 50 10 και 2009 50 90 ή ex 2009 80 31 και ex 2009 80 39 ή ex 2009 80 80, ex 2009 80 91 και ex 2009 80 93.
Οι κωδικοί που αναγράφονται στην αίτηση περιλαμβάνονται στο πιστοποιητικό εισαγωγής.
2. Όταν ο αιτών κάνει χρήση των διατάξεων της παραγράφου 1 και τα ποσά των εγγυήσεων είναι διαφορετικά για τις συγκεκριμένες διακρίσεις, το ποσό της ενιαίας εγγύησης που πρέπει να συσταθεί είναι το υψηλότερο.
3. Όταν, κατ' εφαρμογή της παραγράφου 1, ένα προϊόν που δεν υπόκειται σε εισφορά κατά την εισαγωγή εισάγεται βάσει πιστοποιητικού που περιλαμβάνει καθορισμό της εισφοράς, η υποχρέωση εισαγωγής με προκαθορισμό της εισφοράς θεωρείται ότι έχει τηρηθεί.
ΤΙΤΛΟΣ ΙΙ
Πιστοποιητικά προκαθορισμού
Άρθρο 7
1. Τα πιστοποιητικά για τα οποία είναι δυνατόν να ζητηθεί πιστοποιητικό προκαθορισμού περιλαμβάνονται στο παράρτημα ΙΙΙ.
2. Το ποσό της εγγύησης που αφορά το πιστοποιητικό προκαθορισμού καθορίζεται για κάθε προϊόν στο ίδιο παράρτημα.
3. Οι διατάξεις του άρθρου 3 παράγραφος 2 εφαρμόζονται mutatis mutandis για τα πιστοποιητικά προκαθορισμού.
Άρθρο 8
Όταν η αίτηση προκαθορισμού περιορίζεται σε ορισμένα 12 προϊόντα που υπάγονται στον ίδιο κωδικό της συνδυασμένης ονοματολογίας, η αίτηση πιστοποιητικού και το πιστοποιητικό περιλαμβάνουν, στο τετραγωνίδιο 15, την περιγραφή των προϊόντων που δικαιούνται προκαθορισμού και, στο τετραγωνίδιο 16, τον κωδικό ΣΟ με την ένδειξη «ex» πριν από τον κωδικό.
Το πιστοποιητικό ισχύει μόνο για τα προϊόντα που περιγράφονται κατ' αυτό τον τρόπο.
Άρθρο 9
Όταν οι χυμοί εσπεριδοειδών που υπάγονται στον κωδικό ΣΟ ex 2009, εκτός των χυμών γκρέηπ φρουτ, εισάγονται σε κράτος μέλος όπου υπόκεινται σε ποσοτικούς περιορισμούς, η ισχύς του πιστοποιητικού προκαθορισμού στο εν λόγω κράτος μέλος προϋποθέτει την προσκόμιση εθνικού εγγράφου που να δηλώνει ότι έχει επιτραπεί η εισαγωγή.
Άρθρο 10
Τα πιστοποιητικά προκαθορισμού ισχύουν για μια περίοδο πέντε μηνών από την ημερομηνία της έκδοσής τους κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88.
Άρθρο 11
Για τα πιστοποιητικά που αφορούν προϊόντα που υπάγονται στον κωδικό ΣΟ 2009, επιτρέπεται ανοχή 0,03 όσον αφορά την ειδική δασμολογική ένδειξη σχετικά με την πυκνότητα προϊόντος.
Στο τετραγωνίδιο 24 του πιστοποιητικού, σε περίπτωση εισαγωγής, και στο τετραγωνίδιο 22, σε περίπτωση προκαθορισμού της επιστροφής, υπάρχει μία από τις ακόλουθες ενδείξεις:
- Tolerancia en densidad de 0,03
- Tolerance for densidet paa 0,03
- Toleranzdichte 0,03
- Ανοχή πυκνότητας 0,03
- Density tolerance of 0,03
- Tolerance de densite de 0,03
- Tolleranza di densita di 0,03
- Dichtheidstolerantie 0,03
- Tolerancia de densidade de 0,03.
Άρθρο 12
1. Σε περίπτωση προκαθορισμού της επιστροφής κατά την εξαγωγή:
α) η αίτηση πιστοποιητικού και το πιστοποιητικό περιλαμβάνουν, στο τετραγωνίδιο 20, το προϊόν βάσης για το οποίο έχει προκαθοριστεί η επιστροφή.
Για το σκοπό αυτό, ως «προϊόν βάσης» νοείται:
- η ζάχαρη, συμπεριλαμβανομένης της λευκής ζάχαρης, η ακατέργαστη ζάχαρη και τα σιρόπια από τεύτλα και ζαχαροκάλαμα,
- η γλυκόζη υπό μορφή άσπρης κρυσταλλικής σκόνης, συσσωματωμένη ή όχι,
- οι άλλες γλυκόζες και τα σιρόπια γλυκόζης
ή
- η ισογλυκόζη·
β) στην αίτηση πιστοποιητικού και στο πιστοποιητικό, τα προς εξαγωγή προϊόντα μπορούν να περιγράφονται, σε συνάρτηση με τον κωδικό της συνδυασμένης ονοματολογίας στον οποίο υπάγονται.
Το πιστοποιητικό ισχύει για όλα τα προϊόντα που μπορούν να τύχουν επιστροφής κατά την εξαγωγή και υπάγονται στην εν λόγω κλάση.
2. Όταν εφαρμόζονται οι διατάξεις της παραγράφου 1 στοιχείο β), το ποσό της εγγύησης ανέρχεται, κατά παρέκκλιση από το άρθρο 7 παράγραφος 2, σε 1,80 Ecu ανά 100 χιλιόγραμμα καθαρού βάρους.
ΤΙΤΛΟΣ ΙΙΙ
Ανακοινώσεις
Άρθρο 13
1. Τα κράτη μέλη ανακοινώνουν στην Επιτροπή, το αργότερο στις 9 κάθε μήνα, τα ακόλουθα στοιχεία που αφορούν τα προϊόντα για τα οποία εκδόθηκαν πιστοποιητικά εισαγωγής ή προκαθορισμού τον προηγούμενο μήνα: α) πιστοποιτικά εισαγωγής με ή χωρίς προκαθορισμό της εισφοράς:
- ποσότητες
και
- για τα προϊόντα που αναφέρονται στο άρθρο 5, η χώρα καταγωγής,
κατανεμημένα σύμφωνα με τη συνδυασμένη ονοματολογία και σύμφωνα με την περιγραφή που αναφέρεται στο παράρτημα Ι.
Για τα προϊόντα που απαριθμούνται στο άρθρο 6, τα στοιχεία ανακοινώνονται για τον πρώτο από τους κωδικούς της συνδυασμένης ονοματολογίας που αναφέρονται στο τετραγωνίδιο 16·
β) πιστοποιητικά προκαθορισμού της εισφοράς κατά την εισαγωγή, εκτός εκείνων που αναφέρονται στο στοιχείο α), ποσότητες κατανεμημένες σύμφωνα με τη συνδυασμένη ονοματολογία·
γ) πιστοποιητικά προκαθορισμού της επιστροφής κατά την εξαγωγή, ποσότητες κατανεμημένες σύμφωνα με τη συνδυασμένη ονοματολογία.
2. Εάν δεν εκδόθηκε πιστοποιητικό εισαγωγής ή προκαθορισμού κατά τη διάρκεια συγκεκριμένου ημερολογιακού μήνα, το εν λόγω κράτος μέλος ενημερώνει την Επιτροπή, το αργότερο στις 9 του επόμενου μηνός.
3. Κατά τη διάρκεια των περιόδων κατά τις οποίες εφαρμόζονται οι διατάξεις του άρθρου 2 παράγραφος 2 και κατά παρέκκλιση από την παράγραφο 1, τα κράτη μέλη ανακοινώνουν στην Επιτροπή τα στοιχεία που αναφέρονται στην παράγραφο 1 στοιχείο α) όσον αφορά τις αιτήσεις πιστοποιητικού εισαγωγής ως εξής:
- κάθε Τετάρτη, για τις αιτήσεις που υποβλήθηκαν την Δευτέρα και την Τρίτη,
- κάθε Παρασκευή, για τις αιτήσεις που υποβλήθηκαν την Τετάρτη και την Πέμπτη,
- κάθε Δευτέρα, για τις αιτήσεις που υποβλήθηκαν την Παρασκευή της προηγούμενης εβδομάδας.
ΤΙΤΛΟΣ VI
Τελικές διατάξεις
Άρθρο 14
1. Ο κανονισμός (ΕΟΚ) αριθ. 743/87 καταργείται.
2. Οι αναφορές στον κανονισμό (ΕΟΚ) αριθ. 743/87 εκλαμβάνονται ως αναφορές στον παρόντα κανονισμό.
Άρθρο 15
Ο παρών κανονισμός αρχίζει να ισχύει την όγδοη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 1989.

Labels: 3
15
17